**Обявление на Изпълнителна агенция по околна среда**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на комплексно разрешително на **„АГРО ЛОДЖИК” ООД, гр. София** за експлоатация на следната инсталация: **„Инсталацията за отглеждане на птици (кокошки-носачки)“**, изпълняваща дейност по т. 6.6, бук. „а“ от Приложение № 4 към ЗООС - „Интензивно отглеждане на птици с над 40 000 места за птици“. Инсталацията се намира в гр. Славяново, община Плевен.

Компетентен орган за вземане на решение по заявлението е изпълняващият правомощията на изпълнителен директор на ИАОС.

Документацията, съдържаща се в заявлението, е на разположение на заинтересованите лица и организации всеки работен ден в периода **от** **02.02.2021 г**. **до 02.03.2021 г.** в:

1. Публичния информационен център в Изпълнителната агенция по околна среда (ИАОС), гр. София, бул. “Цар Борис ІІІ” № 136, 13 етаж от 09:00 ч. до 12:00 ч. и от 12:30 ч. до 17:30 ч.;
2. Сградата на Община Плевен, гр. Плевен, пл. „Възраждане“ № 2, етаж 1, стая 16, от 08:30 ч. до 12:30 ч. и от 13:00 ч. до 17:00 ч.

Забележки, разяснения и възражения, в горепосочения срок могат да бъдат подавани до изпълняващия правомощията на изпълнителен директор на ИАОС и/или кмета на Община Плевен.

За допълнителна информация:

Величка Влахова – директор на дирекция „Разрешителни режими“, ИАОС, тел.: 02/940-64-26;

Димана Николова – гл. експерт в отдел „Екология“, Община Плевен, тел.: 064/881213.

В периода **от** **02.02.2021 г**. **до 02.03.2021 г.** документацията, съдържаща се в заявлението, ще бъде достъпна на интернет страниците на ИАОС и на Община Плевен.